**ZMLUVA O POSKYTNUTÍ SOFTVÉROVEJ LICENCIE A KONZULTAČNÝCH SLUŽIEB PRE SOFTVÉROVÚ PLATFORMU**

uzavretá podľa ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“),

medzi nasledovnými zmluvnými stranami

(ďalej len „Zmluva“)

**Objednávateľ: Žilinská univerzita v Žiline**

zapísaná**:** verejná vysoká škola zriadená zákonom č. 131/2002 Z. z.

o vysokých školách v znení neskorších

sídlo: Univerzitná 8215/1

010 26 Žilina

identifikačné číslo: 00 397 563

daňové identifikačné číslo: 2020677824

bankové spojenie: Štátna pokladnica, Bratislava

číslo účtu: IBAN: SK67 8180 0000 0070 0064 5142

konajúci prostredníctvom: prof. Ing. Jozef Jandačka, PhD., rektor

a

**Poskytovateľ:**

sídlo:

identifikačné číslo:

daňové identifikačné číslo:

identifikačné číslo pre DPH:

zapísaný:

bankové spojenie:

číslo účtu: IBAN:

konajúci prostredníctvom:

(Objednávateľ a Poskytovateľ ďalej ako „**zmluvná strana**“ alebo spoločne „**zmluvné strany**“)

1. **Definície pojmov**
   1. Pre účely tejto Zmluvy a jej príloh sa rozumie nasledovný význam základných pojmov:
   2. **„Človekodeň“** – jednotka pre meranie rozsahu poskytovaných konzultačných služieb. Jeden človekodeň zodpovedá 8 hodinám práce experta, ktorý realizuje službu.
   3. **„NFP“** – Nenávratný finančný príspevok.
   4. „**EŠIF**“ – Európske štrukturálne a investičné fondy.
   5. **„Žiadosť o NFP“** - Žiadosť o nenávratný finančný príspevok na realizáciu projektu Inteligentné operačné a spracovateľské systémy pre UAV podaná pod kódom NFP313010V422.
   6. **„Výzva“** – Oznámenie o vyhlásení verejného obstarávania, Vestník č. 148/2020 - 15.07.2020, zn. 25266 - MSS, ktorú uskutočnil Objednávateľ ako verejný obstarávateľ za účelom realizácie zákazky označenej ako "Platforma pre výskumno-vývojové aplikácie a konzultačné služby".
   7. **„Poskytovateľ NFP“** - poskytovateľ NFP v rámci Operačného programu Integrovaná infraštruktúra
   8. **„Konzorcium“** – skupina partnerov, ktorá sa bude podieľať na realizácií vedecko-výskumného projektu. Objednávateľ v tejto Zmluve je členom konzorcia. Hlavným partnerom konzorcia je iný subjekt.
   9. **„Zmluva o NFP“** – zmluva o poskytnutí nenávratného finančného príspevku podpísaná medzi Hlavným partnerom konzorcia a Poskytovateľom NFP na základe schválenia Žiadosti o NFP v kombinácií s prílohou č. 5 Zmluvy o NFP – Partnerskou zmluvou medzi partnermi konzorcia. Podpísanie Zmluvy o NFP je nevyhnutným predpokladom pre čerpanie NFP.
   10. **„Projekt“** – výskumno-vývojový projekt realizovaný na základe Zmluvy o NPF
   11. **„Oznámenie“** - Oznámenie o vyhlásení VO zverejnené vo Vestníku VO vedeného ÚVO (Úradom pre verejné obstarávanie), ako aj v Úradnom vestníku EÚ, vrátane zmien a doplnení, v zmysle Výzvy.
2. **Úvodné ustanovenia** 
   1. Táto Zmluva sa uzatvára na základe výsledku verejného obstarávania zverejneného vo vestníku verejného obstarávania č. XY zn. XY, ktoré uskutočnil Objednávateľ ako verejný obstarávateľ za účelom realizácie zákazky označenej ako "Dodanie platformy pre výskumno-vývojové aplikácie a konzultačné služby".
   2. Vedecko-výskumný projekt realizuje Objednávateľ s podporou EÚ – prijatím NFP z európskych štrukturálnych a investičných fondov (EŠIF).

Názov projektu: Inteligentné operačné a spracovateľské systémy pre UAV

Kód ITMS2014+: 313011V422

* 1. Ak táto Zmluva výslovne neurčuje inak, Poskytovateľ je povinný plniť akékoľvek svoje záväzky vyplývajúce z tejto Zmluvy aj v rozsahu Oznámenia, vrátane všetkých súťažných podkladov a príloh a za podmienok uvedených v jeho ponuke zo dňa DD.MM.YYYY, ktorú na základe Oznámenia predložil Objednávateľovi.

1. **Predmet Zmluvy** 
   1. ***Licencia pre softvérovú platformu***
      1. Touto Zmluvou sa Poskytovateľ zaväzuje, že Objednávateľovi poskytne licenciu pre softvérovú platformu „Názov softvéru“, fungujúcu na báze cloudu, ktorá pokrýva oblasti Biznis analýzy a získavanie znalostí, Strojové učenie, Veľké dáta, Internet vecí a Vývojové prostredie a prostriedky (ďalej len "Softvér" alebo „oblasti Softvéru“), a to vrátane všetkých práv, ktoré sú potrebné na jeho riadne používanie (licencia v zmysle článku 5 tejto Zmluvy). Licencia bude poskytnutá na obdobie 36 mesiacov odo dňa poskytnutia Softvéru uvedenom na preberacom protokole.
      2. Poskytovateľ vyhlasuje, že Softvér spĺňa všetky minimálne požiadavky, vrátane požiadaviek na predvyplnené dáta v softvéri tak, ako boli tieto minimálne požiadavky Objednávateľom stanovené v rámci Oznámenia, vrátane všetkých jeho príloh.
      3. Poskytovateľ vyhlasuje, že spĺňa všetky požiadavky špecifikované v rámci Oznámenia, vrátane všetkých jeho príloh.
      4. Touto Zmluvou sa Objednávateľ zaväzuje, že Softvér prevezme a za riadne poskytnutie Softvéru a všetkých práv potrebných na jeho riadne používanie podľa podmienok uvedených v tejto Zmluve riadne zaplatí poskytovateľovi dohodnutú odplatu (podľa článku 9 tejto Zmluvy).
      5. Objednávateľ plne znáša riziko za výber Softvéru pre dosiahnutie zamýšľaného účelu, tým nie je dotknutá zodpovednosť Poskytovateľa v rozsahu jeho vyhlásenia uvedeného v bode 3.1.2 tejto Zmluvy.
   2. ***Konzultačné služby pre softvérovú platformu***
      1. Poskytovateľ sa touto Zmluvou zaväzuje, že bude Objednávateľovi počas platnosti licencie na Softvér poskytovať konzultačné služby pre tento Softvér, v celkovom rozsahu najviac 750 Človekodní v rámci 36 mesiacov, v súlade s objednávkami objednávateľa, v nasledovnom členení pre jednotlivé oblasti Softvéru:
2. 150 Človekodní pre oblasť Biznis analýzy a získavanie znalostí;
3. 150 Človekodní pre oblasť Strojové učenie;
4. 150 Človekodní pre oblasť Veľké dáta;
5. 150 Človekodní pre oblasť Internet vec;
6. 150 Človekodní pre oblasť Vývojové prostredie a prostriedky.
   * 1. Poskytovateľ sa zaväzuje, že služby bude realizovať s garanciou expertov, ktorí spĺňajú všetky minimálne požiadavky, ktoré Objednávateľ stanovil v rámci Oznámenia, vrátane všetkých jeho príloh.
     2. Konzultačné služby budú poskytované spôsobom definovaným v tejto Zmluve.
     3. Poskytovateľ vyhlasuje, že má k dispozícií dostatok expertov potrebných pre realizáciu konzultačných služieb.
     4. Poskytovateľ sa zaväzuje alokovať dostatočnú disponibilnú kapacitu expertov pre poskytovanie konzultačných služieb počas platnosti licencie na Softvér tak, aby umožnil Objednávateľovi vyčerpať rozsah služieb uvedený v bode 3.2.1 tejto Zmluvy.
     5. Objednávateľ sa touto Zmluvou zaväzuje, že pre žiadnu oblasť Softvéru nebude požadovať väčší rozsah služieb, ako je pre príslušnú oblasť Softvéru uvedený v bode 3.2.1. tejto Zmluvy.
     6. Poskytovateľ sa touto Zmluvou zaväzuje, že pre žiadnu oblasť Softvéru neposkytne väčší rozsah služieb, ako je pre príslušnú oblasť Softvéru uvedený v bode 3.2.1. tejto Zmluvy.
7. **Dodanie Softvéru** 
   1. Poskytovateľ dodá Objednávateľovi Softvér v lehote do 30 pracovných dní od účinnosti tejto Zmluvy. Dodávka bude obsahovať najmä:

* Funkčný softvér;
* Informácie pre prístup k Softvéru a jeho jednotlivým častiam, najmä:
* internetové adresy, na ktorých je softvér dostupný;
* informácie o potrebných sieťových nastaveniach pre prihlásenie;
* informácie o podporovaných prehliadačoch, ktoré je možné pre využívanie Softvéru používať;
* Zoznam používateľských účtov pre prihlásenie a ich iniciálne heslá;
* Iné potrebné informácie a inštrukcie, ktoré sú nevyhnutné pre prihlásenie sa do Softvéru a jeho používanie;
* Dokument Plán údržby Softvéru definujúci spôsob prevádzky Softvéru, jeho aktualizácie, údržbu a plánovanú nedostupnosť;
* Používateľskú a technickú dokumentáciu k Softvéru;
  1. Splnenie povinností Poskytovateľa uvedených v bode 4.1. tejto Zmluvy Objednávateľ potvrdí v písomnom preberacom protokole, a to do 10 pracovných dní od dodania Softvéru. Objednávateľ nie je oprávnený bezdôvodne odoprieť potvrdenie písomného protokolu. Ak Objednávateľ bezdôvodne odoprie potvrdiť písomný preberací protokol, má sa za to, že Objednávateľ splnenie povinností Poskytovateľa potvrdil.
  2. Všetky prístupové údaje, ktoré Poskytovateľ poskytne Objednávateľovi, sa považujú za dôverné informácie, ktoré je Objednávateľ povinný chrániť pred neoprávneným zverejnením alebo iným zneužitím.

1. **Licencia** 
   1. Poskytovateľ vyhlasuje, že je oprávnený poskytnúť licenciu uvedenú v tejto Zmluve v zmysle platnej legislatívy. Zabezpečenie čiastkových licencií, ak sú potrebné pre Softvér, predvyplnené dáta alebo iné časti predmetu Zmluvy, je plne a výlučne v zodpovednosti Poskytovateľa.
   2. Poskytovateľ touto Zmluvou poskytuje Objednávateľovi súhlas na použitie Softvéru spôsobom, na ktorý je Softvér určený a podľa podmienok uvedených v tejto Zmluve.
   3. Licencia je udelená v rozsahu, ako bola špecifikovaná v rámci Oznámenia, vrátane všetkých jeho príloh. Licencia je udelená na dobu 36 mesiacov odo dňa dodania Softvéru uvedenom na preberacom protokole. Po uplynutí tejto doby nie je Objednávateľ ďalej oprávnený používať Softvér alebo jeho súčasti, ktoré sú predmetom licencie.
   4. Licencia na Softvér sa udeľuje ako výhradná a neprevoditeľná. Pre vylúčenie pochybností zmluvné strany uvádzajú, že licencia sa udeľuje na Softvér ako dielo, nie na jednotlivé softvérové komponenty – zdrojové a skompilované kódy, knižnice, technológie, nástroje a pod. (komerčné aj open-source), ktoré Poskytovateľ pri tvorbe Softvéru použil. Prechod licencie pri zániku Objednávateľa na jeho právneho nástupcu nie je vylúčený.
   5. Licencia nie je územne obmedzená.
   6. Na dáta predvyplnené v Softvéri udeľuje Poskytovateľ Objednávateľovi územne neobmedzené právo na akékoľvek, ľubovoľné, ničím a v žiadnom rozsahu a žiadnym spôsobom neobmedzené, využitie týchto dát za účelom dosiahnutia cieľov a výsledkov projektu realizovaného na základe Zmluvy o NFP. Uvedená licencia na predvyplnené dáta je nevýhradná. Právo na tieto dáta je udelené na dobu platnosti licencie na Softvér. Toto sa netýka výstupov (publikácie, prezentácie, výsledky výskumu, produkty a pod.), ktoré vznikli s využitím dát počas platnosti licencie. V týchto výstupoch môžu byť dáta použité bez časového obmedzenia.
   7. Odplata za udelenie Licencie je zahrnutá v odplate dohodnutej v článku 9 tejto Zmluvy. Na použitie Softvéru a ostatných súčasti predmetu dodávky sa nevyžaduje platenie žiadnej ďalšej odmeny a ani žiadny ďalší súhlas poskytovateľa.
   8. Licencia môže predčasne zaniknúť alebo byť obmedzená len na základe písomnej dohody obidvoch zmluvných strán.
2. **Záruka na Softvér, odstraňovanie vád a prevádzkovanie Softvéru**
   1. Poskytovateľ poskytuje na Softvér záruku v trvaní 36 mesiacov odo dňa dodania Softvéru uvedenom na preberacom protokole. Poskytovateľ sa zaväzuje, že počas trvania záruky bude bezodplatne odstraňovať vady Softvéru. Vada Softvéru predstavuje akúkoľvek chybu v Softvéri.
   2. Vady Softvéru budú klasifikované nasledovne:
3. Kritická vada – chyba, ktorá znemožňuje používanie základných nevyhnutných funkčností minimálne v jednej funkčnej oblasti Softvéru, takže v tejto funkčnej oblasti Softvéru nie je možné realizovať pracovné úkony, operácie, spracovanie dát a pod. Za kritickú vadu je považovaný aj stav, keď sa v Softvéri paralelne (v tom istom čase) vyskytnú dve alebo viac chýb kategórie Vážna vada.
4. Vážna vada – chyba, ktorá síce neznemožňuje používanie základných nevyhnutných funkčností Softvéru v žiadnej funkčnej oblasti, ale spôsobuje komplikácie a prekážky pri používaní Softvéru. Používaním nie je narušená integrita dát alebo výsledky spracovania, používanie Softvéru je však sťažené a neefektívne.
5. Bežná vada – chyba, ktorá nemá vážne dopady na základné funkcionality Softvéru a nespôsobuje vážne prekážky pri jeho používaní, používateľ je schopný používať Softvér napriek chybe. Chyba môže byť aj dôsledkom nekorektného postupu používateľa (na strane Objednávateľa).
   1. Preberanie uplatnenia vád na strane Poskytovateľa bude zabezpečené telefonickou formou a formou elektronickej komunikácie v režime 18x6, t.j. v čase od 6:00:00 do 23:59:59 hod. v dňoch pondelok až sobota, s výnimkou štátnych sviatkov. Reakčná doba Poskytovateľa pre potvrdenie prebratia nahlásenej vady na riešenie je 4 hodiny. Spôsob nahlasovania, telefonické a elektronické kontakty pre nahlásenie vady budú dohodnuté do 10 pracovných dní od podpisu Zmluvy, a to písomnou formou, alebo elektronickou formou, ktorá zabezpečí trvalé uchovanie dát.
   2. Vady budú odstránené v nasledovných servisných lehotách:
6. Kritická vada – obnova funkčnosti Softvéru do 24 hodín od nahlásenia vady, odstránenie vady do 3 dní od nahlásenia/uplatnenia vady, do tejto lehoty sa nezapočítavajú nedele a štátne sviatky;
7. Závažná vada – obnova chybnej funkčnosti do 48 hodín od nahlásenia vady, odstránenie vady do 5 dní od nahlásenia/uplatnenia vady, do tohto času sa nezapočítavajú soboty, nedele, štátne sviatky a dni pracovného pokoja;
8. Bežná vada – odstránenie vady do 10 pracovných dní od nahlásenia/uplatnenia vady.
   1. V odôvodnených prípadoch môžu Objednávateľ a Poskytovateľ dohodnúť predĺženie servisnej lehoty pre obnovu funkčnosti Softvéru a časového limitu pre odstránenie vady. Toto predĺženie musí byť zaznamenané písomnou formou alebo elektronickou formou, ktorá garantuje nemennosť zaznamenanej informácie.
   2. Za obnovu prevádzky sa môže považovať aj poskytnutie návodu ako používať Softvér tak, aby takáto vada nemala vplyv na funkciu Softvéru, kým nebude vada odstránená.
   3. Pri nedodržaní servisných lehôt môže Objednávateľ voči Poskytovateľovi uplatniť zmluvnú pokutu vo výške:
9. 2 000 EUR za každý začatý deň omeškania pri nedodržaní lehoty na obnovu funkčnosti Softvéru pri kritickej vade. Medzi dni omeškania sa nezapočítavajú nedele a štátne sviatky.
10. 1 000 EUR za každý začatý deň omeškania pri nedodržaní lehoty na odstránenie chyby Softvéru pri kritickej vade. Medzi dni omeškania sa nezapočítavajú nedele a štátne sviatky.
11. 1 000 EUR za každý začatý deň omeškania pri nedodržaní lehoty na obnovu funkčnosti Softvéru pri závažnej vade. Medzi dni omeškania sa nezapočítavajú soboty, nedele, štátne sviatky a dni pracovného pokoja.
12. 500 EUR za každý začatý deň omeškania pri nedodržaní lehoty na odstránenie chyby Softvéru pri závažnej vade. Medzi dni omeškania sa nezapočítavajú soboty, nedele, štátne sviatky a dni pracovného pokoja.
13. 250 EUR za každý začatý pracovný deň omeškania pri nedodržaní lehoty na odstránenie chyby Softvéru pri bežnej vade.
    1. Uplatnením zmluvnej pokuty nie je žiadnym spôsobom obmedzené právo Objednávateľa na náhradu škody v zmysle tejto Zmluvy.
    2. Poskytovateľ sa počas trvania záruky na Softvér uvedenej v bode 6.1. tohto článku Zmluvy zaväzuje bezodplatne vykonávať údržbu a aktualizáciu Softvéru a jeho súčastí podľa Plánu údržby Softvéru.
    3. Poskytovateľ nezodpovedá za nesplnenie povinnosti prevádzky Softvéru, pokiaľ je plnenie záväzku znemožnené alebo pozdržané vyššou mocou (ďalej len "Zásah vyššej moci"). Poskytovateľ je povinný vynaložiť primerané a rozumné úsilie na vyhnutie sa Zásahu vyššej moci, minimalizáciu jeho prípadných následkov a doby jeho trvania. Po skončení Zásahu vyššej moci je doba plnenia predĺžená o dobu trvania oneskorenia alebo nemožnosti plnenia zmluvného záväzku z dôvodu Zásahu vyššej moci.
    4. Predpokladom pre vylúčenie zodpovednosti za Zásah vyššej moci je splnenie podmienky, že Zásah vyššej moci nie je zavinený Poskytovateľom, a že Poskytovateľ písomne, alebo elektronickou formou garantujúcou nemennosť zaznamenanej informácie, informoval Objednávateľa o Zásahu vyššej moci v lehote podľa závažnosti narušenia prevádzky v súlade s klasifikáciou uvedenou v článku 6.4 tejto Zmluvy. Ak vzhľadom na povahu veci nie je možné použiť klasifikáciu uvedenú v článku 6.4 tejto Zmluvy, lehota pre Poskytovateľa na informovanie o zásahu vyššej moci je 5 pracovných dní od momentu, kedy k Zásahu vyššej moci došlo.
14. **Poskytovanie konzultačných služieb**
    1. Konzultačné služby budú realizované expertami Poskytovateľa pre používateľov Softvéru na strane Objednávateľa, a to buď formou prítomnosti experta Poskytovateľa na pracovisku Objednávateľa, vzdialenou formou, alebo formou práce experta na pracovisku Poskytovateľa.
    2. Náplňou konzultačných služieb bude najmä realizácia iniciálneho nastavenie Softvéru, iniciálne zaškolenie používateľov pre Softvér, vzdelávanie a školenia výskumných pracovníkov žiadateľa v oblasti obsluhy Softvéru a jeho častí, príprava príručiek, metodických pokynov a školiacich materiálov, metodické usmerňovanie používateľov pri práci so Softvérom, odborné a metodické vedenie v oblasti postupov vývoja a výskumu pomocou dodaného Softvéru, verifikácia a testovanie vyskúmaného riešenia použitím Softvéru v rámci vedecko-výskumného projektu, a to najmä za účelom overenia jeho bezpečnosti, výkonnosti a spoľahlivosti.
    3. Konzultačné služby budú poskytované na základe objednávok vystavených Objednávateľom. Objednávka bude zaslaná poskytovateľovi písomnou formou alebo elektronickou formou, ktorá garantuje zachovanie nemennosti informácie. Zaslaná objednávka bude špecifikovať konkrétne služby, ktoré majú byť poskytnuté, formu poskytnutia služieb a navrhovaný rámcový harmonogram poskytnutia služieb.
    4. Jedna objednávka môže pokrývať ľubovoľnú kombináciu požadovaných služieb, vrátane kombinácie služieb pre rôzne oblasti Softvéru.
    5. Poskytovateľ najneskôr v lehote 5 pracovných dní stanoví potrebný rozsah prác pre realizáciu služieb uvedených v objednávke a pripraví detailný harmonogram pre poskytnutie služieb, pričom harmonogram je v súlade s bodom 7.10. tohto článku Zmluvy.
    6. Ak Objednávateľ súhlasí s rozsahom prác a harmonogramom, potvrdí túto skutočnosť zaslaním aktualizovanej objednávky. Objednávka s týmto stáva záväznou pre obe strany.
    7. Ak Objednávateľ s rozsahom prác alebo harmonogramom nesúhlasí, vykonzultuje si s Poskytovateľom úpravy v požiadavkách na služby alebo v harmonograme objednávky a zašle Poskytovateľovi aktualizovanú objednávku. Poskytovateľ najneskôr v lehote 3 pracovných dní stanoví potrebný rozsah prác pre aktualizovanú objednávku a aktualizuje harmonogram, pričom harmonogram je v súlade s bodom 7.10 tohto článku Zmluvy. Tento postup sa opakuje, pokým Objednávateľ nesúhlasí s rozsahom prác a harmonogramom. Po dosiahnutí dohody Objednávateľ svoj súhlas vyjadrí zaslaním objednávky s dohodnutým rozsahom prác a harmonogramom dodávky služieb. Objednávka sa týmto stáva záväznou pre obe zmluvné strany.
    8. Objednávateľ aj Poskytovateľ sú povinní pri stanovovaní rozsahu služieb pre objednávky zabezpečiť, aby neboli porušené body 3.2.1, 3.2.6. a 3.2.7. tejto Zmluvy.
    9. Poskytovateľ sa zaväzuje, že objednané služby bude Objednávateľovi poskytovať v súlade s objednávkou.
    10. Poskytovateľ sa zaväzuje alokovať dostatočnú disponibilnú kapacitu expertov pre poskytovanie konzultačných služieb počas platnosti licencie na Softvér tak, aby zabezpečil realizáciu služieb špecifikovaných v objednávke v nasledovných lehotách:
15. Rozsah služby do 2 Človekodní – realizácia začne najneskôr do 2 pracovných dní a bude v objednanom rozsahu ukončená najneskôr do 6 pracovných dní od momentu záväznosti objednávky;
16. Rozsah služby 3 až 5 Človekodní – realizácia začne najneskôr do 3 pracovných dní a bude v objednanom rozsahu ukončená do 10 pracovných dní od momentu záväznosti objednávky;
17. Rozsah služby 6 až 10 Človekodní – realizácia začne najneskôr do 5 pracovných dní a bude v objednanom rozsahu ukončená najneskôr do 20 pracovných dní od momentu záväznosti objednávky;
18. Rozsah služby 11 až 20 Človekodní – realizácia začne najneskôr do 10 pracovných dní a bude v objednanom rozsahu ukončená najneskôr do 40 pracovných dní od momentu záväznosti objednávky;
19. Rozsah služby 21 Človekodní a viac – realizácia začne najneskôr do 15 pracovných dní a bude v objednanom rozsahu ukončená najneskôr do 30+rozsah služby pracovných dní od momentu záväznosti objednávky;

Predĺženie týchto lehôt je možné iba na žiadosť Objednávateľa, alebo so súhlasom Objednávateľa poskytnutého písomnou formou, alebo elektronickou formou, ktorá garantuje nemennosť zaznamenanej informácie. Pri nedodržaní uvedených lehôt zo strany Poskytovateľa môže Objednávateľ uplatniť voči Poskytovateľovi zmluvnú pokutu vo výške 0,5% z hodnoty objednávky za každý začatý deň omeškania. Do dní omeškania sa nezapočítavajú dni, o ktoré je poskytovanie služieb predĺžené z dôvodov na strane Objednávateľa. Uplatnenie zmluvnej pokuty nemá vplyv na akékoľvek nároky Objednávateľa na náhradu škody podľa tejto Zmluvy.

* 1. Poskytovateľ sa zaväzuje, že služby pre príslušnú oblasť Softvéru budú poskytované s garanciou expertov uvedenými v prílohe č.3 tejto Zmluvy. Sú to experti, ktorí spĺňajú všetky Objednávateľom stanovené požiadavky v rámci Oznámenia, vrátane všetkých jeho príloh, ako je uvedené v bode 3.2.2 tejto Zmluvy.
  2. Poskytovateľ je oprávnený nahradiť alebo doplniť experta (v zmysle bodu 7.11.) iba osobou s rovnakými alebo lepšími znalosťami a odbornou spôsobilosťou, ktorá spĺňa požiadavky v rámci Oznámenia, a zabezpečiť jej informovanie o stave plnenia predmetu Zmluvy v rozsahu potrebnom pre výkon jej práce. Poskytovateľ je povinný zaslať informáciu o zmene alebo doplnení osoby v lehote 7 pracovných dní pred plánovanou zmenou vrátane všetkých potrebných dokladov potrebných na vyhodnotenie kvalifikácie daného experta v zmysle požiadaviek uvedených v Oznámení. Objednávateľ mu zašle informáciu o schválení/neschválení do 3 pracovných dní odo dňa doručenia dokladov.
  3. Poskytnutie služieb v rámci každej objednávky bude potvrdené akceptačným protokolom prislúchajúcim k danej objednávke. Akceptačný protokol predkladá Poskytovateľ v písomnej podobe Objednávateľovi po realizácií služieb uvedených v objednávke v lehote do 5 pracovných dní od ukončenia realizácie služieb.
  4. Objednávateľ má právo vyjadriť voči akceptačnému protokolu výhradu, ak služby neboli dodané v dohodnutých parametroch. Výhrada musí byť vyjadrená písomnou formou alebo elektronickou formou, ktorá zabezpečí garanciu nemennosti informácie.
  5. Objednávateľ sa zaväzuje potvrdiť písomný akceptačný protokol, alebo vyjadriť k nemu výhradu, do 5 pracovných dní od jeho predloženia Poskytovateľom. Objednávateľ nie je oprávnený bezdôvodne odoprieť potvrdenie akceptačného protokolu. Ak Objednávateľ bezdôvodne odoprie potvrdiť akceptačný protokol a ani nevyjadrí výhradu k nemu, má sa za to, že Objednávateľ dodanie služieb na základe objednávky potvrdil.
  6. Ak čas realizácie služieb v rámci jednej objednávky stanovený harmonogramom objednávky presahuje 30 kalendárnych dní, bude akceptácia služieb realizovaná čiastkovými akceptáciami s následnou čiastkovou fakturáciou. Čiastočná akceptácia bude realizovaná za rozsah služieb, ktoré boli realizované v rámci jedného kalendárneho mesiaca. V tomto prípade je akceptácia plnenia objednávky daná jednotlivými akceptačnými protokolmi, ktoré pokrývajú celý rozsah prác stanovený v objednávke. Čiastkový akceptačný protokol predkladá Poskytovateľ Objednávateľovi v písomnej podobe po uplynutí kalendárneho mesiaca v lehote do 5 pracovných dní od uplynutia predchádzajúceho kalendárneho mesiaca. Čiastkové akceptačné protokoly sú schvaľované podľa bodu 7.15 tohto článku zmluvy.
  7. Agendu objednávok budú zabezpečovať poverená osoba Objednávateľa a poverená osoba Poskytovateľa. Poverené osoby budú určené do 10 pracovných dní odo dňa podpisu Zmluvy písomnou formou, alebo elektronickou formou, ktorá zabezpečí nemennosť informácie.

1. **Ďalšie povinnosti Poskytovateľa**
   1. Ak by Poskytovateľ zistil akékoľvek prekážky, ktoré by mu bránili v riadnom plnení záväzkov vyplývajúcich z tejto Zmluvy, je o tom povinný bezodkladne informovať Objednávateľa a zároveň mu navrhnúť vhodné možnosti riešenia takýchto prekážok.
   2. Poskytovateľ bude plniť všetky záväzky vyplývajúce z tejto Zmluvy na vlastné náklady a vlastné nebezpečenstvo.
   3. Poskytovateľ sa zaväzuje, že umožní výkon kontroly, auditu alebo iného obdobného overovania v súvislosti s predmetom a plnením tejto Zmluvy, a poskytne všetku potrebnú súčinnosť najmä:
      1. Poskytovateľovi nenávratného finančného príspevku a ním povereným osobám,
      2. Útvaru vnútorného auditu Riadiaceho orgánu alebo Sprostredkovateľského orgánu a nimi povereným osobám,
      3. Najvyššiemu kontrolnému úradu SR a ním povereným osobám,
      4. Orgánu auditu, jeho spolupracujúcim orgánom (Úrad vládneho auditu) a osobám povereným na výkon kontroly/auditu,
      5. Úradu pre verejné obstarávanie alebo ním povereným osobám,
      6. Splnomocneným zástupcom Európskej Komisie a Európskeho dvora audítorov,
      7. Orgánom zabezpečujúcim ochranu finančných záujmov EÚ,
      8. Osobám prizvanými orgánmi uvedenými v bodoch 8.3.1. až 8.3.7. v súlade s príslušnými právnymi predpismi SR a právnymi aktmi EÚ.
   4. Záväzok Poskytovateľa v bode 8.3 tohto článku vyššie trvá aj po zániku tejto Zmluvy akýmkoľvek spôsobom. Oprávnené osoby môžu vykonávať kontrolu/audit/overovanie u Poskytovateľa kedykoľvek od uzatvorenia tejto Zmluvy až do 31.12.2028. Uvedená doba sa môže predĺžiť, ak nastanú skutočnosti uvedené v článku 140 [Nariadenia EÚ č. 1303/2013](http://www.partnerskadohoda.gov.sk/data/files/83_nariadenie-ep-a-rady-eu-c-1303_2013.pdf) o čas trvania týchto skutočností.
   5. Ak by sa vyhlásenie Poskytovateľa uvedené v bode 5.1 tejto Zmluvy ukázalo ako nepravdivé, bude Poskytovateľ povinný nahradiť Objednávateľovi škodu, ktorá mu vznikne v príčinnej súvislosti s takýmto nepravdivým vyhlásením Poskytovateľa, v dôsledku prípadného neoprávneného používania Softvéru.
   6. Poskytovateľ zodpovedá za škodu, ktorá by mohla vzniknúť Softvérom alebo jeho používaním maximálne do výšky odplaty podľa bodu 9.1. tejto Zmluvy.
2. **Odplata a platobné podmienky**
   1. Za riadne poskytnutie Softvéru (podľa bodu 2.1. tejto Zmluvy), vrátane udelenia Licencie podľa tejto Zmluvy a splnenie súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%).
   2. Za riadne poskytnutie konzultačných služieb pre licencovaný softvér (podľa bodu 2.2 tejto Zmluvy) a splnení súvisiacich záväzkov vyplývajúcich z tejto Zmluvy, Objednávateľ zaplatí Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%) za jeden Človekodeň poskytovania služby. Celková maximálna odplata za konzultačné služby počas platnosti tejto Zmluvy je .................................... EUR bez DPH (t.j. ....................................EUR vrátane DPH v sadzbe 20%).
   3. Na zaplatenie odplaty podľa bodu 9.1. tejto Zmluvy vystaví Poskytovateľ Objednávateľovi faktúru s lehotou splatnosti 30 dní. Faktúru je Poskytovateľ oprávnený vystaviť po podpise preberacieho protokolu podľa bodu 4.2 tejto Zmluvy, ktorého kópia musí byť prílohou faktúry.
   4. Na zaplatenie odplaty podľa bodu 9.2. tejto Zmluvy vystaví Poskytovateľ Objednávateľovi faktúru ku každej objednávke, s lehotou splatnosti 30 dní. Faktúru je Poskytovateľ oprávnený vystaviť po podpise akceptačného protokolu podľa bodu 7.13. tejto Zmluvy, kópia ktorého musí byť prílohou faktúry. Ak je objednávka akceptovaná podľa bodu 7.16. tejto Zmluvy, Poskytovateľ vystaví faktúru samostatne za každú čiastkovú akceptáciu dodávky služby v rozsahu príslušnej čiastkovej akceptácie, s lehotou splatnosti 30 dní. Poskytovateľ je v tomto prípade oprávnený faktúru vystaviť po podpise príslušného čiastkového akceptačného protokolu, kópia ktorého musí byť prílohou faktúry.
   5. Ak by faktúra nespĺňala požiadavky vyplývajúce z tejto Zmluvy, alebo by bola v rozpore so všeobecne záväznými právnymi predpismi, len vtedy ju Objednávateľ bude oprávnený vrátiť s tým, že lehota splatnosti vrátenej faktúry začne plynúť až odo dňa doručenia opravenej faktúry Objednávateľovi.
   6. Každá faktúra musí obsahovať okrem náležitostí faktúry, ako daňového dokladu v zmysle príslušných právnych predpisov, ako aj nasledovné údaje:
3. označenie Objednávateľa vrátane sídla, IČO, DIČ;
4. obchodné meno Poskytovateľa, sídlo, IČO, DIČ a IČ DPH, ak je Poskytovateľ platcom DPH;
5. názov a číslo tejto Zmluvy;
6. názov projektu: „Inteligentné operačné a spracovateľské systémy pre UAV” (podľa bodu 2.2. tejto Zmluvy);
7. ITMS kód projektu: Kód ITMS2014+: 313011V422 (podľa bodu 2.2. tejto Zmluvy);
8. poradové číslo faktúry;
9. deň vystavenia a lehota splatnosti faktúry v zmysle tejto Zmluvy;
10. dátum dodania služby/zdaniteľného plnenia;
11. označenie peňažného ústavu a číslo účtu, na ktorý sa má platiť fakturovaná suma;
12. pečiatku a podpis oprávnenej osoby Poskytovateľa;
    1. Objednávateľ zaplatí fakturovanú sumu bezhotovostným prevodom na bankový účet Poskytovateľa uvedený vo faktúre. Ak by vo faktúre nebol uvedený bankový účet Poskytovateľa, Objednávateľ prevod uskutoční na bankový účet Poskytovateľa uvedený v záhlaví tejto Zmluvy.
    2. Odplata dohodnutá v bodoch 9.1. a 9.2. tejto Zmluvy je úplná a konečná, pričom okrem nej nebude mať Poskytovateľ voči Objednávateľovi nárok na žiadne ďalšie plnenie alebo na náhradu akýchkoľvek vzniknutých nákladov. Odplata je konečná bez ohľadu na náklady, terajšie alebo budúce, ktoré Poskytovateľ má, bude mať alebo môže v budúcnosti mať, v súvislosti so zabezpečením dodávky predmetu Zmluvy, vrátane všetkých licenčných poplatkov a prípadných sankcií za porušenie licenčných práv alebo iných práv duševného vlastníctva tretích osôb.
13. **Trvanie zmluvy** 
    1. Táto Zmluva sa uzatvára na dobu určitú, a to do uplynutia 36 mesiacov odo dňa dodania Softvéru Objednávateľovi uvedenom na preberacom protokole.
    2. Túto Zmluvu je možné kedykoľvek predčasne skončiť písomnou dohodou zmluvných strán, písomná dohoda musí obsahovať aj vysporiadanie všetkých vzájomných práv, povinností a záväzkov zmluvných strán, ktoré vznikli počas trvania tejto Zmluvy alebo v súvislosti s ňou.
    3. Zmluva automaticky zaniká v prípade, ak nenadobudne účinnosť do 6 mesiacov od jej podpísania.
    4. Objednávateľ je oprávnený odstúpiť od tejto Zmluvy v ktoromkoľvek z nasledovných prípadov:
14. ak Poskytovateľ bude dlhšie ako 30 dní v omeškaní so splnením ktoréhokoľvek záväzku vyplývajúceho z tejto Zmluvy napriek písomnej výzve Objednávateľa;
15. ak Softvér a všetky jeho súčasti, vrátane predvyplnených dát, nebude spĺňať požiadavky uvedené v bodoch 3.1 a 4.1 tejto Zmluvy a poskytovateľ nezabezpečí nápravu do 7 pracovných dní od oznámenia tejto skutočnosti Objednávateľom. V tomto prípade má Objednávateľ voči Poskytovateľovi nárok na:
    1. zmluvnú pokutu vo výške 100.000,- EUR (slovom stotisíc eur), splatnú na základe výzvy Objednávateľa do 10 pracovných dní od doručenia tejto výzvy, pričom uplatnenie zmluvnej pokuty nemá vplyv na iné nároky Objednávateľa na základe tejto Zmluvy.
    2. Náhradu škody, ktorá Objednávateľovi vznikne v dôsledku neplnenia záväzkov Poskytovateľa. Škodou sa rozumie akákoľvek ujma, ktorá vznikla Objednávateľovi v dôsledku neplnenia záväzkov Poskytovateľa, a to najmä, nie však výlučne:
       1. ujma vyplývajúca z nemožnosti plnenia cieľov, merateľných ukazovateľov, rozpočtu, harmonogramu alebo iných parametrov Projektu s následkom finančných strát v podobe nevyplatenia NFP alebo jeho časti, povinnosti vrátenia už vyplateného NFP alebo jeho časti, sankcie uloženej Objednávateľovi zo strany Poskytovateľa NFP, ním povereného orgánu alebo orgánu verejnej moci;
       2. náklady na opakovanú realizáciu verejného obstarávania pre zabezpečenie platformy a služieb pre platformu;
       3. náklady pre zabezpečenie náhradnej platformy pre realizáciu Projektu;
       4. náklady na prípravu a realizáciu náhradných postupov pre realizáciu Projektu;
       5. neefektívne vynaložené mzdové náklady výskumných pracovníkov, ktorí majú pracovať s platformou;
       6. zmarené budúce priame a nepriame výnosy v dôsledku nedodržania harmonogramu Projektu, nedosiahnutia cieľov Projektu alebo nerealizovania zamýšľaných výstupov Projektu.
16. ak sa vyhlásenie Poskytovateľa uvedené v bode 5.1. tejto Zmluvy ukáže ako nepravdivé;
17. ak poskytovanie služieb nebude v súlade s požiadavkami uvedenými v článkoch 7 a 8 tejto Zmluvy;
    1. Oznámenie o odstúpení od Zmluvy musí byť urobené písomne a jeho účinky nastávajú dňom jeho doručenia Poskytovateľovi.
    2. Poskytovateľ je oprávnený odstúpiť od tejto Zmluvy v prípade, ak bude Objednávateľ dlhšie ako 30 dní v omeškaní so splnením povinnosti zaplatiť odplatu podľa článku 9 tejto Zmluvy a zároveň ak ho Poskytovateľ na toto omeškanie písomne upozornil s poskytnutím primeranej dodatočnej lehoty na plnenie.
    3. Zákonné dôvody na odstúpenie od Zmluvy ktoroukoľvek zo zmluvných strán nie sú dotknuté.
    4. Ďalšie nároky zmluvných strán, ktoré vznikli počas trvania tejto Zmluvy, nie sú dotknuté zánikom tejto Zmluvy.
18. **Dôverné informácie**
    1. Ak si zmluvné strany navzájom poskytli alebo poskytnú informácie označené ako dôverné, nesmie zmluvná strana, ktorej sa tieto informácie poskytli, prezradiť ich tretej osobe a ani ich použiť v rozpore s ich účelom pre svoje vlastné potreby. Dôverné informácie nemôžu byť sprístupnené, či už úplne alebo čiastočne, tretej osobe bez výslovného predchádzajúceho písomného súhlasu druhej zmluvnej strany, ak z tejto Zmluvy nevyplýva inak. Za dôverné informácie sa na účely tejto Zmluvy pokladajú aj všetky informácie, údaje alebo iné skutočnosti, o ktorých sa zmluvná strana dozvedela na základe a/alebo v spojení s touto Zmluvou (ďalej len „**Dôverné informácie**“).
    2. Uvedené obmedzenia sa nevzťahujú na poskytnutie dôverných informácií zodpovedným osobám zo strany Poskytovateľa NFP z EŠIF.
    3. Uvedené obmedzenia sa tiež nevzťahujú na povinné zverejnenie tejto Zmluvy v profile VO/O, na webovom sídle Objednávateľa v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení („Zákon o verejnom obstarávaní“) a v Centrálnom registri zmlúv v zmysle § 47a Občianskeho zákonníka.
    4. Uvedené obmedzenia sa ďalej nevzťahujú na poradcov zmluvnej strany (napr. audítorov, právnikov, a pod.), za predpokladu, že uvedení poradcovia budú viazaní povinnosťou mlčanlivosti prinajmenšom v rozsahu uvedenom v tomto článku. Rovnako zmluvné strany berú na vedomie, že porušením ustanovení tohto článku nie je prípad poskytnutia dôvernej informácie na požiadanie orgánu verejnej moci alebo iného štátneho orgánu, a prípad, kedy je poskytnutie dôvernej informácie strane uložené všeobecne záväzným právnym predpisom.
    5. Poskytovateľ sa zaväzuje oboznámiť a následne zabezpečiť od svojich zamestnancov realizujúcich predmet plnenia Zmluvy dodržiavanie:
19. povinnosti ochrany osobných údajov a záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného pomeru.
20. povinnosti zachovávať mlčanlivosť o osobných údajoch, s ktorými počas výkonu prác pre Objednávateľa prišli do styku, ako aj zákazu ich využitia pre osobnú potrebu, zverejnenie, poskytnutie a sprístupnenie s výnimkou ich poskytnutia orgánom činným v trestnom konaní a vo vzťahu k Úradu na ochranu osobných údajov SR pri plnení jeho úloh.
    1. Za účelom úpravy spracovania osobných údajov sa zmluvné strany dohodli, že uzatvoria samostatnú zmluvu o spracovaní osobných údajov v zmysle článku 28 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov („**Nariadenie**“).
    2. Povinnosť mlčanlivosti trvá bez ohľadu na ukončenie účinnosti alebo platnosti tejto Zmluvy.
    3. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:
21. je povinná predmetnú Dôvernú informáciu sprístupniť a/alebo zverejniť na základe zákona alebo
22. Dôverná informácia sa stala všeobecne známa.
    1. Každá zmluvná strana je povinná upovedomiť druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvie.
23. **Subdodávky** 
    1. V prípade, ak Poskytovateľ zabezpečuje časť plnenia predmetu Zmluvy prostredníctvom svojich subdodávateľov, zodpovedá za riadne plnenie predmetu Zmluvy tak, akoby ho zabezpečil v celom rozsahu sám. Poskytovateľ je oprávnený dodať, inštalovať, uviesť do bezporuchovej prevádzky a fakturovať len tie časti tovaru, ku ktorým nadobudol vlastnícke právo. Poskytovateľ je oprávnený zabezpečovať časť plnenia prostredníctvom len tých subdodávateľov, ktorí boli schválení Objednávateľom a sú uvedení v zozname známych subdodávateľov, ktorý tvorí Prílohu č. 4 tejto Zmluvy.
    2. Objednávateľ za subdodávateľa považuje osobu podľa § 2 ods. 5 písm. e) Zákona o verejnom obstarávaní a osobu podľa § 2 ods. 1 písm. a) bod 7 zákona č. 315/2016 Z.z o registri partnerov verejného sektora. Objednávateľ  vyžaduje od subdodávateľov, aby najneskôr v čase oznámenia preukázali oprávnenosť realizovať dané plnenie predmetu Zmluvy.
    3. Poskytovateľ je povinný najneskôr v momente podpisu Zmluvy predložiť Objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba, (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto Zmluvou pre osobu subdodávateľa, ak také sú, (v) záväzné vyhlásenie Poskytovateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov „Zákon o registri partnerov verejného sektora“).
    4. Poskytovateľ je povinný doručiť uvedené informácie / zoznam oprávnenej osobe Objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba Objednávateľa na základe Poskytovateľom predložených informácií / dokladov.
    5. V prípade, ak dôjde počas plnenia Zmluvy k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je Poskytovateľ povinný predložiť oprávnenej osobe Objednávateľa do desiatich (10) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.

1. **Záverečné ustanovenia** 
   1. Táto Zmluva nadobúda platnosť okamihom jej podpísania obidvoma zmluvnými stranami.
   2. Táto zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka a o zmene a doplnení niektorých zákonov v platnom znení za predpokladu, že zverejnenie Zmluvy nastalo až po nadobudnutí účinnosti Zmluvy o NFP. Ak účinnosť Zmluvy o NFP ešte nenastala, účinnosť tejto Zmluvy, napriek jej zverejneniu, nastane až v okamihu nadobudnutia účinnosti Zmluvy o NFP.
   3. Poskytovateľ vyhlasuje, že pri podpise tejto Zmluvy je, v zmysle §11 Zákona o verejnom obstarávaní a § 2 Zákona o registri partnerov verejného sektora, partnerom verejného sektora a je zapísaný v registri partnerov verejného sektora.
   4. Túto Zmluvu možno meniť alebo dopĺňať len po vzájomnej dohode zmluvných strán v písomnej forme.
   5. Vo veciach neupravených touto Zmluvou sa záväzkový vzťah medzi zmluvnými stranami spravuje ustanoveniami právneho poriadku Slovenskej republiky, predovšetkým Obchodným zákonníkom.
   6. Všetky spory vyplývajúce z tejto Zmluvy alebo s ňou súvisiace (vrátane sporov o mimozmluvných nárokoch) budú rozhodnuté v rozhodcovskom konaní podľa Rokovacieho poriadku Rozhodcovského súdu Slovenskej advokátskej komory. Počet rozhodcov je 1. Jazykom rozhodcovského konania je slovenčina. Rozhodcovská doložka sa riadi právom Slovenskej republiky. Ustanovením rozhodcu je poverené predsedníctvo Rozhodcovského súdu SAK.
   7. Ak by niektoré ustanovenia tejto Zmluvy boli neplatné, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.
   8. Neoddeliteľnou súčasťou tejto Zmluvy je ponuka Poskytovateľa predložená Objednávateľovi v rámci Výzvy.
   9. Táto Zmluva je vyhotovená v troch rovnopisoch, dva pre Objednávateľa a jeden pre Poskytovateľa.
   10. Zmluvné strany vyhlasujú, že si túto Zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto Zmluva zodpovedá ich skutočnej a slobodnej vôli, ju podpisujú.

Zoznam príloh Zmluvy:

1. Cenová ponuka Poskytovateľa
2. Opis predmetu zmluvy
3. Zoznam expertov
4. Zoznam subdodávateľov
5. Podmienky ochrany osobných údajov

V Žiline dňa ................................ V..................... dňa ................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zástupca Objednávateľa: Zástupca Poskytovateľa:

prof. Ing. Jozef Jandačka, PhD., rektor ..............................................................................

Príloha č. 1: Cenová ponuka Poskytovateľa

Príloha č. 2: Opis predmetu zmluvy

Príloha č. 3: Zoznam expertov

Príloha č. 4: Zoznam subdodávateľov

Príloha č. 5: Podmienky ochrany osobných údajov

# Podmienky ochrany osobných údajov v zmysle GDPR

# k Zmluve o poskytnutí softvérovej licencie a konzultačných služieb pre softvérovú platformu

(ďalej len „**Podmienky OOÚ**“)

**V zmysle:**

* **Nariadenia Európskeho parlamentu a Rady (EÚ)** **2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov** (ďalej aj len „Nariadenie EÚ“ alebo „GDPR“), ktorým sa ruší smernica 95/46/ES (všeobecné nariadenie o ochrane údajov). Platné od 25.5.2018 a účinné od 25.5.2018
* **Zákona č. 18/2018 Z. z. o ochrane osobných údajov a o zmene a doplnení niektorých zákonov** (ďalej len „Zákon OÚ“) - okrem §2, §5, druhej a tretej časti Zákona (podľa §3 ods. 2 „Pôsobnosť Zákona“). Účinný od 25.5.2018
* **Zmluvy o poskytnutí softvérovej licencie a konzultačných služieb pre softvérovú platformu** uzatvorenej medzi zmluvnými stranami dňa ..................................... (ďalej len „Zmluvy“).

1. **Identifikácia zmluvných strán v zmysle GDPR:**
2. **Obchodné meno Prevádzkovateľa: Žilinská univerzita v Žiline**

Adresa: Univerzitná 8215/1, 010 26 Žilina

IČO: 00397 563

(ďalej len „Prevádzkovateľ“)

1. **Obchodné meno Sprostredkovateľa:**

Sídlo:

IČO:

(ďalej len „Sprostredkovateľ“)

(ďalej spoločne „Zmluvné strany“ alebo samostatne „Zmluvná strana“)

1. **Predmet Podmienok OOÚ**
   1. Predmetom týchto Podmienok OOÚ je zabezpečenie ochrany osobných údajov v zmysle Nariadenia EÚ a Zákona OÚ - špecifikovať práva a povinností zmluvných strán pri plnení Zmluvy, pri ktorej dochádza k spracúvaniu osobných údajov Prevádzkovateľa Sprostredkovateľom.
2. **Pokyn na spracúvanie osobných údajov**
   1. Podliehajúc prípadným neskorším zmenám podľa bodu 3.2, Prevádzkovateľ týmto v zmysle článku 28 GDPR dáva Sprostredkovateľovi pokyn a poveruje ho, aby v mene a na účely plnenia Zmluvy spracúval osobné údaje v rozsahu podľa bodu 10. týchto Podmienok OOÚ.
   2. Prevádzkovateľ je oprávnený kedykoľvek po uzavretí Zmluvy svoj pokyn doplniť, upraviť, či inak zmeniť (či už čiastočne alebo v celosti, dočasne alebo natrvalo) formou jednostranného písomného oznámenia doručeného Sprostredkovateľovi, či už z dôvodu zmeny platnej legislatívy, zmeny alebo doplnenia Zmluvy, alebo z akéhokoľvek dôvodu na strane Prevádzkovateľa. Pre odstránenie akýchkoľvek pochybností, zmena Pokynu jednostranným písomným oznámením Prevádzkovateľa podľa predošlej vety nadobúda účinnosť najskôr v prvý pracovný deň nasledujúci po dni doručenia takéhoto oznámenia Sprostredkovateľovi (ak v oznámení Prevádzkovateľ neuvedie neskorší deň účinnosti).
   3. Sprostredkovateľ je oprávnený odchýliť sa od pokynov Prevádzkovateľa, len ak to vyžadujú právne predpisy, ktorými je Sprostredkovateľ viazaný. V takomto prípade Sprostredkovateľ oznámi Prevádzkovateľovi odchýlenie sa od jeho pokynov s odôvodnením.
   4. Sprostredkovateľ sa zaväzuje, že bude spracúvať osobné údaje len na základe a v zmysle zdokumentovaných písomných pokynov Prevádzkovateľa. Sprostredkovateľ uchováva pokyny udelené Prevádzkovateľom. Sprostredkovateľ sa zaväzuje bezodkladne informovať Prevádzkovateľa, ak by podľa jeho názoru splnením pokynu Prevádzkovateľa došlo k porušeniu právnych predpisov týkajúcich sa ochrany osobných údajov.
3. **Názov informačného systému pre spracúvanie osobných údajov:** 
   1. „Názov softvéru v zmysle bodu 3.1.1 Zmluvy“
4. **Účel spracúvania osobných údajov:**
   1. Sprostredkovateľ je oprávnený spracúvať osobné údaje dotknutých osôb v mene Prevádzkovateľa výlučne za účelom plnenia záväzkov vyplývajúcich zo Zmluvy, t.j. v zmysle bodu 3.1. Zmluvy („Licencia pre softvérovú platformu“ na báze cloudu) a 3.2. Zmluvy („Konzultačné služby pre softvérovú platformu);
5. **Začiatok spracovateľských operácií:**
   1. Sprostredkovateľ je oprávnený spracúvať osobné údaje dotknutých osôb v mene Prevádzkovateľa odo dňa nadobudnutia účinnosti Zmluvy (podľa bodu 13.2. Zmluvy).
6. **Doba spracúvania osobných údajov:**
   1. Spracovateľské operácie je Sprostredkovateľ oprávnený vykonávať v mene Prevádzkovateľa po dobu trvania Zmluvy (podľa bodu 10. Zmluvy);
7. **Dotknuté osoby:** 
   1. Zamestnanci, príp. bývalí zamestnanci, Prevádzkovateľa, ktorí majú/mali prístup do IS;
   2. Ďalšie fyzické osoby potenciálne zaznamenané na fotografiách a/alebo videách spracúvaných v IS;
8. **Rozsah spracúvaných osobných údajov:** 
   1. Spracúvanie osobných údajov vykonáva Sprostredkovateľ v Prevádzkovateľovom mene najviac v rozsahu nevyhnutnom na riadne plnenie Zmluvy, t.j. Sprostredkovateľ spracúva osobné údaje najviac v rozsahu:
      1. **Bežných osobných údajov**
   2. Zamestnancov / bývalých zamestnancov Prevádzkovateľa:

* meno, priezvisko, prihlasovacie údaje, mailové aliasy, IP adresa, časové údaje o prihláseniach, údaje o poslednej zmene hesla,
  + 1. **Údaje z osobitnej kategórie údajov podľa čl. 9 GDPR**
  1. Ďalších fyzických osôb:
* podobizeň fyzických osôb, t.j. vizuálne a audiovizuálne záznamy náhodných osôb;

Spracúvanie tejto kategórie osôb je možné iba so súhlasom dotknutej osoby.

V prípade, že dôjde náhodne/nezámerne k zachyteniu podobizne fyzických osôb, ktoré sú identifikovateľné, a k ich uloženiu do IS bez poskytnutého súhlasu týchto fyzických osôb, Prevádzkovateľ tieto osobné údaje hneď pri ich prvom spracúvaní v IS nenávratne vymaže (pomocou SW nástrojov a aplikácií), najneskôr však do 7 pracovných dní od vytvorenia záznamu.

Poznámka:

Pri realizácii projektu „Inteligentné operačné a spracovateľské systémy pre UAV“ uvedeného v bode 2.2. Zmluvy, môže dôjsť prostredníctvom využívaných UAV zariadení (vybavenými fotografickými a/alebo kamerovými komponentami) k neúmyselnému zaznamenaniu obrazovej podobizne náhodných/okoloidúcich osôb, t.j. k vytváraniu audiovizuálnych a vizuálnych záznamov osôb (fotografie a videá), ktoré by mohli byť potenciálne dočasne spracúvané v IS;

1. **Právny základ spracúvania osobných údajov**
   1. Spracúvanie osobných údajov dotknutých osôb je nevyhnutné pre plnenie Zmluvy,

t.j. zákonnosť spracúvania osobných údajov podľa čl. 6 písm. b) GDPR;

1. **Zoznam povolených spracovateľských operácií s osobnými údajmi**
   1. Spracúvanie osobných údajov Sprostredkovateľom v mene Prevádzkovateľa sa uskutočňuje v informačnom systéme Prevádzkovateľa, a to buď priamo u Prevádzkovateľa, v jeho priestoroch (príp. na pobočkách), alebo prostredníctvom zabezpečeného externého prístupu do tohto systému.
   2. Sprostredkovateľ je oprávnený vykonávať spracovateľské operácie len na základe písomných pokynov Prevádzkovateľa a len pre adekvátne plnenie Zmluvy. Môže ísť najmä o prehliadanie osobných údajov Prevádzkovateľa, ich zaznamenávanie, vyhľadávanie, usporadúvanie, štruktúrovanie, prepracúvanie, opravu, zmenu, preskupovanie, kombinovanie, tlač, vymazanie a iné nevyhnutné operácie s osobnými údajmi na základe požiadaviek Prevádzkovateľa pre adekvátne plnenie Zmluvy.
   3. Iné než vyššie povolené spracovateľské operácie sú zakázané.
2. **Podmienky spracúvania osobných údajov**
   1. Podmienky spracúvania osobných údajov ustanovujú všeobecne záväzné právne predpisy Slovenskej republiky, nariadenia EÚ, Zmluva a tieto Podmienky OOÚ.
   2. Sprostredkovateľ je povinný :
      1. spracúvať osobné údaje len na účely poskytovania služieb v zmysle týchto Podmienok OOÚ a v súlade s GDPR a Zákonom OÚ; spracúvať osobné údaje, ktoré sú správne, kompletné a aktuálne, a svojim rozsahom a obsahom zodpovedajú určenému účelu a sú nevyhnutné pre jeho dosiahnutie;
      2. riadiť sa zásadami spracúvania osobných údajov podľa bodu 13. týchto Podmienok OOÚ;
      3. prijať primerané technické a organizačné opatrenia s cieľom zaistiť primeranú úroveň bezpečnosti so zreteľom na povahu, rozsah, kontext a účely spracúvania, ako aj na riziká s rôznou pravdepodobnosťou a závažnosťou pre práva a slobody fyzických osôb (podľa čl. 32 GDPR).
      4. bezodkladne informovať Prevádzkovateľa o potrebe opravy alebo vymazania nesprávnych alebo neaktuálnych osobných údajov, o ktorých sa dozvie; naložiť s nesprávnymi a nekompletnými osobnými údajmi v súlade s GDPR;
      5. nevyužívať osobné údaje dotknutých osôb pre vlastnú potrebu, pre potreby vlastnej podnikateľskej činnosti a ani na účely reklamy, či marketingu;
      6. neposkytovať a nesprístupňovať osobné údaje bez predchádzajúceho písomného súhlasu Prevádzkovateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa týchto Podmienok OOÚ alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
   3. Sprostredkovateľ sa zaväzuje prijať všetky opatrenia podľa čl. 32 nariadenia GDPR, aby nemohlo dôjsť k neoprávnenému alebo náhodnému prístupu k osobným údajom, k ich zmene, sprístupneniu, zničeniu, či strate, neoprávneným prenosom, k ich inému neoprávnenému spracúvaniu, alebo inému zneužitiu. Sprostredkovateľ príjme opatrenia pre zaistenie toho, aby akákoľvek fyzická osoba, ktorá má prístup k osobným údajom, tieto spracúvala výlučne na základe pokynu Prevádzkovateľa.
   4. Pokiaľ bude Sprostredkovateľ spracúvať osobné údaje od viacerých prevádzkovateľov, je povinný zabezpečiť, že nedôjde k ich zlúčeniu alebo zámene. Tieto povinnosti sú pre Sprostredkovateľa záväzné aj po ukončení spracúvania osobných údajov podľa tohto Dodatku GDPR.
3. **Zásady spracúvania osobných údajov**
   1. Zásada zákonnosti, spravodlivosti a transparentnosti:

Osobné údaje musia byť spracúvané zákonným spôsobom, spravodlivo a transparentne vo vzťahu k dotknutej osobe.

* 1. Zásada obmedzenia účelu:

Osobné údaje musia byť získané na konkrétne určené, výslovne uvedené a legitímne oprávnené účely a nesmú sa ďalej spracúvať spôsobom, ktorý nie je zlučiteľný s týmito účelmi.

* 1. Zásada minimalizácie:

Osobné údaje musia byť primerané, relevantné a obmedzené na rozsah, ktorý je nevyhnutný na účely, ktoré sa spracúvajú.

* 1. Zásada správnosti:

Osobné údaje musia byť správne a podľa potreby aktualizované.

* 1. Zásada minimalizácie uchovávania:

Osobné údaje musia byť uchovávané vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú. Osobné údaje sa môžu uchovávať dlhšie, pokiaľ sa budú spracúvať výlučne na účely archivácie vo verejnom záujme, na účely vedeckého alebo historického výskumu, či na štatistické účely na základe osobitného predpisu.

* 1. Zásada integrity a dôvernosti:

Osobné údaje musia byť spracúvané spôsobom, ktorý prostredníctvom primeraných technickým a organizačných opatrení zaručuje primeranú bezpečnosť osobných údajov, vrátane ochrany pred:

* neoprávneným alebo nezákonným spracúvaním osobných údajov
* náhodnou stratou osobných údajov
* výmazom, zničením osobných údajov
* poškodením osobných údajov
  1. Zásada zodpovednosti:

Sprostredkovateľ je povinný dodržiavať Zásady spracúvania osobných údajov a toto dodržiavanie na požiadanie Prevádzkovateľovi preukázať.

1. **Mlčanlivosť a poskytnutie údajov tretím osobám**
   1. Sprostredkovateľ je povinný zachovávať mlčanlivosť a zabezpečiť diskrétnosť pri akomkoľvek spracúvaní osobných údajov;
   2. Sprostredkovateľ je povinný poučiť svojich zamestnancov alebo iné osoby, ktoré prídu alebo môžu prísť do styku s osobnými údajmi Prevádzkovateľa (ďalej aj ako „oprávnené osoby“), o povinnosti zachovávať mlčanlivosť a dôvernosť osobných údajov. Sprostredkovateľ sa zaväzuje vyhotoviť o tomto poučení záznam, pričom uvedené poučenie môže byť nahradené školením oprávnených osôb.
   3. Sprostredkovateľ sa zaväzuje, že bez predchádzajúceho písomného súhlasu Prevádzkovateľa neposkytne, nesprístupní a nezverejní osobné údaje v žiadnej forme tretím osobám, s výnimkou poverených osôb, ktorými sú osoby v zamestnaneckom alebo obdobnom vzťahu k Sprostredkovateľovi, a ktoré sú v rámci výkonu svojej činnosti poverené konať úkony na dosiahnutie plnenia Zmluvy.
   4. Sprostredkovateľ môže sprístupniť osobné údaje Prevádzkovateľa ďalším osobám a/alebo verejným orgánom SR iba na základe všeobecne záväzného právneho predpisu SR / EÚ alebo priamo z písomného pokynu Prevádzkovateľa.
   5. Sprostredkovateľ zodpovedá za svojich zamestnancov, ktorí v rámci plnenia Zmluvy prichádzajú do styku s osobnými údajmi Prevádzkovateľa, aby konali v súlade s týmito Podmienkami OOÚ, nariadením GDPR a ďalšími právnymi predpismi SR a EÚ.
   6. Povinnosť mlčanlivosti trvá aj po skončení zmluvného vzťahu bez časového obmedzenia a Sprostredkovateľ je povinný dohliadať na plnenie uvedených povinností zo strany oprávnených osôb.
2. **Dohľad Prevádzkovateľa**
   1. Sprostredkovateľ sa zaväzuje kedykoľvek priebežne umožniť Prevádzkovateľovi výkon kontroly dodržiavania povinností a záväzkov vyplývajúcich Sprostredkovateľovi v súvislosti so spracúvaním osobných údajov na účely plnenia Zmluvy a/alebo právnych predpisov (najmä podľa GDPR) a poskytnúť pre tieto účely Prevádzkovateľovi všetku rozumne potrebnú súčinnosť. Sprostredkovateľ sa predovšetkým zaväzuje Prevádzkovateľovi (a ním povereným osobám) na požiadanie v primeranej lehote (nie však viac ako 14 dní od požiadania):
      1. sprístupniť akékoľvek priestory a zariadenia v alebo na ktorých prebieha alebo prebiehalo spracúvanie osobných údajov, ktoré je alebo bolo predmetom Zmluvy;
      2. predložiť úplný zoznam osôb, ktoré sa na takejto činnosti podieľajú alebo podieľali a preukázať ich riadne zaškolenie, príp. zazmluvnenie pre potreby súladu so Zmluvou;
      3. demonštrovať zavedenie a priebežnú funkčnosť technologických a iných opatrení (napr. vnútorné poriadkové a iné smernice) pre zabezpečenie bezpečnosti spracúvania osobných údajov;
      4. predložiť (v listinnej alebo elektronickej podobe) príslušné záznamy o spracovateľských operáciách a akékoľvek iné záznamy alebo dokumenty, ktoré Sprostredkovateľ je alebo bol podľa Právnych predpisov povinný v súvislosti so spracúvaním Osobných údajov vypracovať alebo viesť.
   2. Sprostredkovateľ sa zaväzuje poskytnúť Prevádzkovateľovi všetku súčinnosť v lehote a rozsahu uvedenom podľa bodu 15.1 aj pre účely zabezpečenia a preukázania plného súladu samotného Prevádzkovateľa s jeho vlastnými povinnosťami a záväzkami podľa Právnych predpisov (najmä podľa GDPR).
3. **Úkony voči dozornému orgánu a dotknutým osobám, súčinnosť**
   1. Sprostredkovateľ sa zaväzuje Prevádzkovateľa písomne informovať o akomkoľvek:
      1. dotaze alebo žiadosti zo strany verejného orgánu alebo fyzickej osoby,
      2. bezpečnostnom incidente alebo úniku osobných údajov,
      3. porušení právneho predpisu alebo inej významnej nepredpokladanej udalosti,
      4. inom porušení ochrany osobných údajov,

ktoré nastali v súvislosti so spracúvaním osobných údajov Sprostredkovateľom, a to zakaždým bezodkladne po zistení takejto skutočnosti a uviesť v každom takomto písomnom oznámení všetky informácie, ktoré sú potrebné pre riadny opis príslušnej udalosti a dôsledné zváženie jej dopadov na práva dotknutých osôb, príslušné dotknuté osoby, Sprostredkovateľa, Prevádzkovateľa a/alebo inú osobu (ak je relevantné), opatrenia prijaté na odstránenie alebo zmiernenie následkov porušenia ochrany.

* 1. Sprostredkovateľ je povinný v úvode každého písomného oznámenia podľa bodu 16.1.1 výrazným spôsobom uviesť, ak si oznamovaná udalosť vyžaduje od Prevádzkovateľa akúkoľvek formálnu reakciu voči inej osobe (napríklad zaslanie oznámenia dozornému orgánu alebo zaslanie oznámenia dotknutej osobe) a poskytnúť Prevádzkovateľovi všetku súčinnosť, ktorá môže byť rozumne potrebná pre včasné a riadne vyhotovenie a zaslanie takej reakcie danej tretej osobe.
  2. Sprostredkovateľ sa zaväzuje, berúc pritom do úvahy povahu spracúvania a informácie dostupné Sprostredkovateľovi, poskytnúť Prevádzkovateľovi súčinnosť, ktorá je potrebná na:
     1. zabezpečenie bezpečnosti spracúvania osobných údajov Prevádzkovateľom,
     2. oznámenie porušenia ochrany osobných údajov dozornému orgánu a dotknutým osobám a
     3. vypracovanie posúdenia vplyvu na ochranu osobných údajov a predchádzajúcu konzultáciu s dozorným orgánom.
  3. Prevádzkovateľ sa zaväzuje poskytnúť Sprostredkovateľovi súčinnosť nevyhnutne potrebnú na plnenie povinností Sprostredkovateľa podľa týchto Podmienok OOÚ a právnych predpisov súvisiacich s ochranou osobných údajov. V prípade, ak Sprostredkovateľ Prevádzkovateľa upozorní na spracúvanie neúplných či nesprávnych osobných údajov alebo na iné porušovanie nariadenia GDPR pri spracúvaní osobných údajov, je Prevádzkovateľ povinný bez zbytočného odkladu zabezpečiť nápravu.
  4. Prevádzkovateľ sa zaväzuje zabezpečiť, že dotknuté osoby budú v zmysle článku 13 odsek 1 nariadenia GDPR‚ priamo Prevádzkovateľom informované o tom, že ich osobné údaje budú poskytnuté Sprostredkovateľovi.

1. **Porušenie ochrany osobných údajov a sankcie**
   1. V prípade, ak príslušný Kontrolný orgán SR uloží Prevádzkovateľovi v dôsledku porušení povinností Sprostredkovateľa vyplývajúcich z týchto Podmienok OOÚ pokutu, alebo inú sankciu, Sprostredkovateľ je povinný nahradiť túto ujmu Prevádzkovateľovi v plnej výške a to do 30 dní odo dňa doručenia výzvy Prevádzkovateľa na jej náhradu.
   2. Rovnako je Sprostredkovateľ povinný nahradiť akúkoľvek inú škodu Prevádzkovateľovi, ktorá mu vznikla v dôsledku porušenia povinnosti Sprostredkovateľa podľa týchto Podmienok OOÚ.
   3. V prípade, že porušenie povinností nastane na strane Prevádzkovateľa a Sprostredkovateľ bude povinný znášať akékoľvek sankcie (napr. pokuty uložené príslušnými verejnými orgánmi) alebo nároky tretích osôb (napr. žaloba dotknutej osoby z dôvodu neoprávneného nakladania s jej osobnými údajmi), je Prevádzkovateľ povinný nahradiť Sprostredkovateľovi všetku škodu a akúkoľvek inú ujmu v plnej výške, ktorá mu v dôsledku toho vznikla, a to do 30 dní odo dňa doručenia výzvy Sprostredkovateľa na jej náhradu.
   4. Sprostredkovateľ je povinný odstrániť, resp. v maximálnej možnej miere minimalizovať následky porušenia ochrany osobných údajov bez zbytočného odkladu potom, čo sa o porušení dozvedel.
2. **Ďalší sprostredkovatelia (subdodávatelia):**
   1. Sprostredkovateľ na plnenie Zmluvy využíva/nevyužíva[[1]](#footnote-1) ďalšieho sprostredkovateľa.

Identifikácia ďalšieho sprostredkovateľa/ov: (názov, sídlo, IČO)1

* 1. Sprostredkovateľ ani nezapojí ďalšieho sprostredkovateľa k plneniu Zmluvy a spracúvaniu osobných údajov Prevádzkovateľa bez jeho predchádzajúceho osobitného alebo všeobecného písomného povolenia, t.j. Sprostredkovateľ koná výlučne v súlade so všeobecnými povinnosťami Sprostredkovateľa podľa článku 28 GDPR.
  2. Ak Sprostredkovateľ zapojí do vykonávania osobitných spracovateľských činností v mene Prevádzkovateľa (na základe jeho povolenia) ďalšieho sprostredkovateľa, tomuto ďalšiemu sprostredkovateľovi v zmluve alebo inom právnom úkone uloží rovnaké povinnosti týkajúce sa ochrany osobných údajov, ako sú ustanovené v  týchto Podmienkach OOÚ, a to najmä poskytnutie dostatočných záruk na prijatie primeraných technických a organizačných opatrení tak, aby spracúvanie osobných údajov spĺňalo požiadavky vyplývajúce z GDPR a Zákona OÚ. Ak ďalší sprostredkovateľ poverený Sprostredkovateľom nesplní svoje povinnosti týkajúce sa ochrany osobných údajov, nesie zodpovednosť voči Prevádzkovateľovi Sprostredkovateľ.

1. **Prenos do tretej krajiny**
   1. Spracúvanie osobných údajov sa vykonáva len v rámci Európskeho hospodárskeho priestoru (EHP). Prenos osobných údajov do tretích krajín je zakázaný, resp. môže byť uskutočnený len s predchádzajúcim súhlasom a pokynom Prevádzkovateľa, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu;

1. **Ukončenie spracúvania Osobných údajov**
   1. Najneskôr do štrnástich (14) dní od ukončenia platnosti Zmluvy, je Sprostredkovateľ povinný všetky osobné údaje vrátiť Prevádzkovateľovi vo vhodnom formáte a vymazať akékoľvek ich kópie zo svojich systémov, s výnimkou:
      1. osobných údajov, ktorých ďalšie uchovávanie Sprostredkovateľovi ukladajú právne predpisy SR a EÚ (t.j. kópiu takých osobných údajov si je Sprostredkovateľ oprávnený ponechať pre účely zákonného uchovávania);
      2. ak Prevádzkovateľ do siedmeho dňa vyššie uvedenej štrnásťdňovej lehoty písomne neoznámi Sprostredkovateľovi, že na vrátení osobných údajov netrvá a v takom prípade Sprostredkovateľ vo vyššie uvedenej štrnásťdňovej lehote všetky osobné údaje okrem tých, na ktoré odkazuje predošlý bod (ktorých uchovávanie ukladajú právne predpisy SR a EÚ), vymaže.
   2. Sprostredkovateľ je povinný poskytnúť Prevádzkovateľovi na základe jeho požiadavky bezodkladne potvrdenie o výmaze osobných údajov.
   3. Sprostredkovateľ je tiež povinný vymazať akékoľvek iné osobné údaje dotknutých osôb bezodkladne po dosiahnutí účelu spracúvania osobných údajov; tým nie sú dotknuté ustanovenia všeobecne záväzných právnych predpisov ukladajúcich Sprostredkovateľovi povinnosti uchovávania týchto osobných údajov (napr. Zákon č. 431/2002 Z. z. o účtovníctve v znení neskorších predpisov, Zákon č. 395/2002 Z. z. o archívoch a registratúrach a o doplnení niektorých zákonov.)
2. **Vyhlásenia Zmluvných strán**
   1. Prevádzkovateľ pri výbere Sprostredkovateľa dbal na jeho odbornú, technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov náležitými opatreniami.
   2. Prevádzkovateľ vyhlasuje, že osobné údaje o dotknutých osobách, ktoré poskytne a/alebo sprístupní Sprostredkovateľovi, či už v podobe elektronickej databázy alebo iným spôsobom, Prevádzkovateľ získal v súlade s nariadením GDPR ako aj inými príslušnými právnymi predpismi.
   3. Sprostredkovateľ vyhlasuje, že je schopný zabezpečiť ochranu osobných údajov prijatím primeraných technických a organizačných opatrení, aby spracúvanie osobných údajov spĺňalo požiadavky nariadenia GDPR a zabezpečovalo ochranu práv dotknutých osôb.
   4. Zmluvné strany sa zaväzujú uchovávať všetky podklady, dokumenty a/alebo akékoľvek iné materiály a nosiče údajov získané od druhej Zmluvnej strany za účelom plnenia Zmluvy, obsahujúce osobné údaje, na chránených miestach a zabezpečiť ich primeranú ochranu pred náhodným, ako aj nezákonným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek neprístupnými formami spracúvania. Zmluvné strany sa tiež zaväzujú, že všetky a akékoľvek databázy, aplikácie a/alebo systémy, v ktorých sa spracúvajú osobné údaje zabezpečia tak, aby bola zaistená trvalá dôvernosť, integrita a dostupnosť osobných údajov. Na tento účel sa Zmluvné strany zaväzujú prijať primerané technické, organizačné a personálne opatrenia.
3. **Kontakt na Zodpovednú, príp. kontaktnú osobu pre ochranu osobných údajov v zmysle GDPR:**
   1. U Prevádzkovateľa: [..................................................](mailto:gdpr@globesy.sk)
   2. U Sprostredkovateľa: [..................................................](mailto:gdpr@globesy.sk)
4. **Záverečné ustanovenia**
   1. Porušenie ustanovení Týchto Podmienok OOÚ sa považuje za hrubé porušenie zmluvných povinností, čo môže byť dôvodom na odstúpenie od Zmluvy.
   2. Ukončením zmluvného vzťahu (podľa bodu 10. Zmluvy) nie je dotknutá povinnosť mlčanlivosti (podľa bodu 14. týchto Podmienok OOÚ) Sprostredkovateľa a oprávnených osôb.
   3. Zmluvné strany sa zaväzujú vyvinúť maximálne úsilie na odstránenie vzájomných sporov vzniknutých na základe týchto Podmienok OOÚ alebo v súvislosti s týmito Podmienkami OOÚ a na ich vyriešenie predovšetkým prostredníctvom rokovania a dohody.
   4. Znenie týchto Podmienok OOÚ možno meniť, upravovať, dopĺňať alebo inak pozmeňovať len na základe písomného dodatku k Zmluve, riadne podpísaného oboma zmluvnými stranami.
   5. Strany vyhlasujú, že si tieto Podmienky OOÚ dôsledne prečítali, že ich obsahu (aj v kontexte právnych predpisov vzťahujúcich sa na spracúvanie osobných údajov) rozumejú, a na znak súhlasu ich bez akýchkoľvek výhrad pri plnom vedomí podpisujú.

*V ................................., dňa ......................*

*Za Prevádzkovateľa:*

*............................................................*

***(Meno, priezvisko, funkcia)***

*V ................................., dňa ......................*

*Za Sprostredkovateľa:*

*............................................................*

***(Meno, priezvisko, funkcia)***

1. Nehodiace sa prečiarknite alebo vymažte. [↑](#footnote-ref-1)